CELEX: 62015TN0292
Language: da
Date: 2015-06-03 00:00:00
Title: Sag T-292/15: Sag anlagt den 3. juni 2015 — Vakakis mod Kommissionen

7.9.2015   
            
            
               DA
            
            
               Den Europæiske Unions Tidende
            
            
               C 294/73
            
         Sag anlagt den 3. juni 2015 — Vakakis mod Kommissionen
   (Sag T-292/15)
   (2015/C 294/88)
   Processprog: engelsk
   
      Parter
   
   
      Sagsøger: Vakakis International — Symvouloi gia Agrotiki Anaptixi AE (Athen, Grækenland) (ved solicitor B. O’Connor samt advokaterne S. Gubel og E. Bertolotto)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionen holdes ansvarlig i henhold til artikel 340 TEUF og tilpligtes at yde erstatning for alle tab, der er påført sagsøgeren på grund af Kommissionens ulovlige adfærd under den omhandlede offentlige udbudsprocedure, herunder
               
                           —
                        
                        
                           udgifter og andre omkostninger forbundet med deltagelse i den samlede udbudsprocedure,
                        
                     
                           —
                        
                        
                           udgifter forbundet med konstateringen af, at udbudsproceduren var lovlig,
                        
                     
                           —
                        
                        
                           tabt fortjeneste, og
                        
                     
                           —
                        
                        
                           tab af muligheder.
                        
                     
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Med det første anbringende gøres gældende, at Kommissionen har tilsidesat ligebehandlingsprincippet, princippet om god forvaltningsskik og princippet om beskyttelse af den berettigede forventning, som kodificeret ved Rådets forordning nr. 1605/2002 (»finansforordningen.«), og den praktiske vejledning vedrørende procedurer for kontrakter inden for rammerne af de eksterne aktioner i Den Europæiske Union (»PRAG«) ved ikke at føre tilstrækkeligt tilsyn med udbudsproceduren og ved ikke straks at foretage en undersøgelse af og tilvejebringe udtømmende oplysninger vedrørende den af Vakakis indgivne klage.
            
         
               2.
            
            
               Med det andet anbringende gøres gældende, at sagsøgeren er blevet påført skade som følge af Kommissionens tjenstlige fejl og afgørelsen om at tildele Agriconsulting kontrakten.
            
         
               3.
            
            
               Med det tredje anbringende gøres gældende, at sagsøgeren har lidt tab som følge af Kommissionens tjenstlige fejl og tilsidesættelsen af de generelle EU-retlige principper om ligebehandling, god forvaltningsskik og beskyttelse af den berettigede forventning samt tilsidesættelse af finansforordningens artikel 94 og afdeling 2.3.6. i PRAG.